„Eu l-aș fi păstrat!”-Rusescu, dezamăgit de prima plecare de la FCSB din această vară!
FCSB a devenit campioana României în acest sezon. Bucureștenii vor modifica lotul în această vară, astfel încăt să facă față și în campionat și în cupele europene.
Primul jucător la care s-a renunțat este Ovidiu Popescu. Se pare că Raul Rusescu, fostul atacant al „roș-albaștrilor”, nu este de acord cu o asemenea plecare.
„Eu l-aș fi păstrat!”
„Ovidiu Popescu e foarte important pentru Steaua, e poate cel mai bun jucător de lot din campionatul nostru. E tipul de fotbalist util, pe care trebuie să-l ai în lot.
Nu cred că e un fotbalist de lot mai bun decât el. Eu l-aș fi păstrat pe Ovidiu Popescu. Nu știm și ce-și dorește el, poate nu mai vrea el să rămână. Oricum, ar fi o pierdere importantă pentru FCSB”, a declarat Raul Rusescu , conform celor de la GSP.